A BIZOTTSÁG 1187/2005/EK RENDELETE
(2005. július 22.)
a mezőgazdasági üzemek jövedelmének megállapításához adatokat szolgáltató üzemek kiválasztásáról szóló 1859/82/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre (1) és különösen annak 4. cikke (4) bekezdésére,
mivel:
(1)
Az 1859/82/EGK bizottsági rendelet (2) 2. cikke tagállamonként rögzíti a mezőgazdasági számviteli információs hálózat adatfelvételi körébe tartozó adatszolgáltató üzemek gazdasági méretére vonatkozó küszöbértéket.
(2)
Németország esetében a szerkezeti változások következtében csökkent a legkisebb üzemek száma és azoknak a mezőgazdaság összteljesítményéhez való hozzájárulása. Ezáltal szükségtelenné vált azoknak a mezőgazdasági tevékenység leglényegesebb részét lefedő adatfelvételhez történő felhasználása. Ezért indokolt felemelni a küszöbértéket 8 EUMÉ-ről (EUME: európai méretegység) 16 EUMÉ-re.
(3)
Ciprus esetében az eredetileg 1 EUMÉ-ban megállapított küszöbértéket 2 EUMÉ-ra kell felemelni, mivel a 2 EUMÉ-nál kisebb gazdasági méretű mezőgazdasági üzemek az összes standard fedezeti hozzájárulásnak csupán 7 %-át képviselik. Ezért a mezőgazdasági tevékenység leglényegesebb részét egy, a kisebb mezőgazdasági üzemeket kizáró küszöbértékkel is le lehet fedni.
(4)
Az egyes tagállamokban az adatszolgáltató üzemek körzetenkénti számát az 1859/82/EGK rendelet I. melléklete határozza meg. Spanyolország, Olaszország, Ausztria, Portugália és Finnország esetében a mezőgazdasági üzemek számának jelentős csökkenése ellenére az adatszolgáltató üzemek száma hosszú ideje változatlan maradt. A mezőgazdasági üzemek számának csökkenése együtt járt azok egységesülésének fokozódásával, ami lehetővé teszi azt, hogy a jelenleginél kisebb minta is kielégítően reprezentatív képet nyújtson. E szerkezeti változás következtében a Spanyolországban, Olaszországban, Ausztriában, Portugáliában és Finnországban kiválasztandó adatszolgáltató üzemek számát csökkenteni lehet. Spanyolország és Olaszország néhány körzetében azonban a kiválasztáshoz használt tökéletesített statisztikai módszerek eredményeként növelni kell ezt a számot.
(5)
A máltai adatszolgáltató üzemek számát felül kell vizsgálni az ország mezőgazdasági szerkezetére vonatkozó új információk alapján.
(6)
Az 1859/82/EGK rendeletet ezért ennek megfelelően módosítani kell.
(7)
Az e rendeletben előírt intézkedések összhangban vannak a mezőgazdasági számviteli információs hálózat közösségi bizottságának véleményével,
ELFOGADTA EZT A RENDELETET:
1. cikk
Az 1859/82/EGK rendelet a következőképpen módosul:
1.
A 2. cikk helyébe a következő szöveg lép:
‘2. cikk
A 2006-os számviteli év (egy 12 egymást követő hónapból álló időszak, amely 2006. január 1-je és 2006. július 1-je között kezdődik) és a későbbi számviteli évek tekintetében a 79/65/EGK rendelet 4. cikkében említett, EUMÉ-ban kifejezett gazdasági küszöbérték a következő:
-
Belgium: 16 EUME
-
Cseh Köztársaság: 4 EUME
-
Dánia: 8 EUME
-
Németország: 16 EUME
-
Észtország: 2 EUME
-
Görögország: 2 EUME
-
Spanyolország: 2 EUME
-
Franciaország: 8 EUME
-
Írország: 2 EUME
-
Olaszország: 4 EUME
-
Ciprus: 2 EUME
-
Lettország: 2 EUME
-
Litvánia: 2 EUME
-
Luxemburg: 8 EUME
-
Magyarország: 2 EUME
-
Málta: 8 EUME
-
Hollandia: 16 EUME
-
Ausztria: 8 EUME
-
Lengyelország: 2 EUME
-
Portugália: 2 EUME
-
Szlovénia: 2 EUME
-
Szlovákia: 6 EUME
-
Finnország: 8 EUME
-
Svédország: 8 EUME
-
Egyesült Királyság (Észak-Írország kivételével): 16 EUME
-
Egyesült Királyság (csak Észak-Írország): 8 EUME.”
2.
Az I. melléklet e rendelet melléklete szerint módosul.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet a 2006-os számviteli évtől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. július 22-én.